stanford-oval/wikipedia huggingface dataset:
מועדון ווינX
עלילת הסדרה > העונה השמינית

העונה השמינית (פרקים 183- 208) שודרה באיטליה ב-15 באפריל 2019 ובישראל שודרה ב-17 במאי 2020 בערוץ KidZ.
העונה השמינית מתחילה כשלומנית צעירה בשם טווינקלי שבורחת מחבורה של יצורים המכונים "זוללי כוכבים" ומגיעה לאלפיה, ובנות ווינקס מוצאות אותה כשהיא איבדה את זיכרונה. לאחר שיבת זיכרונה היא מספרת את סיפורה ומביאה אותן לשליטתה דורונה ששם הן מקבלות את כוח קוסמיקס. בהמשך מגלים שבלטור הושב על ידי יצור בשם אובסקיורום שהוא המנהיג של זוללי הכוכבים, אובסקיורום עצמו מתגלה כאחיה של השליטה דורונה שהרגיש כמספר 2 שלה וביקש לנקום ושזוללי הכוכבים הם למעשה לומניות שכושפו על ידו. לאחר האירועים של זוללי הכוכבים ואובסקיורום, בלטור ניסה להשיג את הכוח של כוכבית המשאלות שהוצגה כמין פיה, אך לרוע מזלו הוא גרם לכך שהיא תפוצל לשבעה כוכבים קטנים, דבר שבגללו הוא השיב את בנות טריקס מהלימבו שאליו הן נכלאו בסוף העונה השביעית (ללא שום הסבר עלילתי לגבי החזרה לצורה הקודמת שלהן), והחלה תחרות בינן ובין בנות ווינקס על השגת שבעת הכוכבים כשבסופן הן יוכלו לבקש רק משאלה אחת. במקביל לאירועים האלו ריבן שב ומתפייס עם מוזה. מדען צעיר בשם אוראיון גונב אבני רובי על מנת לשקם את הליבה של הכוכב שלו, שניזוקה על ידו, על מנת לשקמה. למערכת היחסים של סקיי ובלום יש עליות ומורדות, כשבאחת הפעמים דיאספרו מנצלת את זה על מנת להשיג שוב את הלב של סקיי ומספרת לו על שליחות לחיפוש תליון מטעם אביו, שמסתבר שהיא סתם מזימה שלה. וכמו כן, בעונה הזאת נחשף העבר של אייסי (אייסי מגלה לבנות טריקס שהן לא באמת אחיות ושיש לה רק אחות אחת וכדי להציל אותה הפכה אייסי למכשפה). בלטור ניסה בסוף המחצית הראשונה של העונה לגרום לבלום לתת לו את כוחות קוסמיקס שלה ללא הצלחה.
בסוף העונה מתגלה שבלטור עובד עבור חבורה של שדים מסוכנים שתכנן להביא אותם בעזרת הכוחות של כוכבית המשאלות על מנת להשתלט על כל היקום הקסום. לאחר שאייסי הצליחה להשיג את הכוכב האחרון היא בגדה בבלטור על ידי כך שהשתמשה בכוחות של הכוכב על מנת לשחרר אותה ואת שאר בנות טריקס מאחיזתו, ובהמשך הפכה ללשון המאזניים שבין בלטור לווינקס, כשבסופו של דבר היא החליטה לתת את הכוכב האחרון לבלום, שמשאלתה הייתה להגן על היקום עם חברותיה. לאחר מכן הטריקס נפרדו מבלום ולא נודע לגבי המשך דרכן. בסוף העונה כוכבית המשאלות יצרה קבוצת כוכבים חדשה מכוכבי המשאלות בשם קבוצת הווינקס, בצורת האות W.
בעונה הזאת, כמו בעולם הווינX, בעונות 4–5, בסוף עונה 7 ובסרט השלישי הן הופיעו כלהקה, כשבכל פרק כמעט היה שיר שלהן. ובנוסף לכוח קוסמיקס הן השתמשו שוב במכושפות ובסיירניקס, כשבהמשך קיבל שדרוג בשם סיירניקס קריסטל.
דמויות > בנות ווינקס

הדמיות הראשיות בסדרה, פיות שנלחמות מול נבלים ומצילות את הממד הקסום בעזרת כוחות קסומים חדשים.
בלום (עדי זינו) - הופיעה בעונות 1–8. פיית אש הדרקון, הנסיכה של דומינו (ספארקס לפי גרסת 4Kids), החברה הכי טובה של סטלה ופלורה. בלום הגיעה מהעיר גרדניה שבכדור הארץ, וגילתה שהיא פיה בזכות סטלה. בלום הקימה את מועדון ווינקס ביחד עם סטלה. בלום היא בת זוגו של סקאי. אחותה של בלום, דפני, הביאה את בלום לכדור הארץ בשביל להרחיק אותה מהמכשפות הקדומות, שם אימצו אותה וגידלו אותה הורים מאמצים ולאחר מכן דפני וכל דומינו נעלמו.
סטלה (מירב דמארי) - הופיעה בעונות 1–8. פיית השמש והירח, הנסיכה של ממלכת השמש סולריה והשומרת שלה. סטלה היא בת זוגו של ברנדון. הפיה הכי יפה ואופנתית במועדון ווינקס, הקימה בוטיק יופי עם העיצובים שלה בעונה החמישית וזכתה להערצה גדולה. הוריה של סטלה גרושים והיא לא מרבה לדבר על זה. סטלה אומנם לא מפחדת מהחושך, אבל מכיוון שהיא הפייה של האור, החושך פוגע בה ומחליש אותה. סטלה היא החברה הטובה ביותר של פלורה ובלום.
פלורה (אורלי תגר) - הופיעה בעונות 1–8. פיית הטבע ,בת זוגו של היליה אחרי שהכירו והתאהבו ממבט ראשון. פלורה באה מלינפאה (הירח החמישי של מריגולד לפי גרסת 4Kids בעונה הראשונה), שם גרים אחותה הקטנה והוריה. הפיה הרגישה, החמודה והמופנמת ביותר. החברה הכי טובה של סטלה ובלום.
טקנה (ספיר דרמון/ענבל שכנר/הילי ישראל) - הופיעה בעונות 1–8. הפייה של הטכנולוגיה ובת זוגו של טימי. טקנה באה מזניט. טקנה חכמה ויודעת להפעיל כל מכשיר טכנולוגי. לטקנה יש קושי בהבעת חיבה כיוון שהיא באה מזניט ששם לא נוהגים לדבר על רגשות, אך בנות ווינקס שינו לה את זה. החברה הכי טובה של מוזה וליילה.
מוזה (אסתר אתי קסטרו) - הופיעה בעונות 1–8. פיית המוזיקה. מוזה באה מממלכת מלודי, שם היא חיה עם אביה לאחר שאמה נפטרה. מוזה הייתה בת זוגו של ריבן, לקראת סוף עונה 6 הם נפרדו, ובעונה 8 ריבן חזר וכך גם האהבה שלהם. בעונה השלישית האריכה את שיערה, מתוך רצון לשינוי. החברה הכי טובה של כולם.
ליילה (רוני נדלר/נעה קשפיצקי בעונה 8) - הופיעה בעונות 2–8. פיית הגלים ונסיכת ממלכת אנדרוס. במהלך עונות 3–4 הייתה בת זוגו של נאבו והייתה מאורסת לו. לאחר מותו הפכה לבת זוג של נקס. ליילה אומנם מאוד קשוחה, אבל היא פוחדת מהחושך ומלהיות לבד. באיטליה ובארצות נוספות, שמה הוא איישה (Aisha). החברה הכי טובה של טקנה ומוזה. בעונה השמינית דיבבה אותה נעה קשפיצקי מאחר שבתקופת הדיבוב העברי של העונה, רוני נדלר הצטלמה לתוכנית אהבה חדשה.
רוקסי (אביטל אברג'יל/אורלי קטן/רונה בקרמן/שחר קדוש) - הופיעה בעונות 4–7. פיית החיות והפייה האחרונה של כדור הארץ. יש לה כלב בשם ארטו. היא הבת של מורגנה, מלכת הפיות לשעבר, וקלאוס, מנהל בר המוזיקה פרוטי שבעיר גרדניה. היא פגשה לראשונה את הווינקס בעונה 4 דרך החנות שלהן בכדור הארץ "אהבה וחיות" כי אימצה יותר מדי חיות. במהלך העונה הווינקס גילו שרוקסי היא הפיה האחרונה בכדור הארץ אותה קוסמי המעגל השחור מנסים לחטוף על מנת להשתלט על העולם. בהתחלה רוקסי לא האמינה בפיות ובפרק בו האמינה, הווינקס קיבלו את כוחות המאמינות. בתחילת עונה 5 רוקסי נרשמה לבית הספר אלפיה.
דמויות > הפיקסיות

פיות קטנות בעלות כוחות מיוחדים שמחוברות לבנות ווינקס. בתחילת עונה 2 הפיקסיות היו לכודות אצל הלורד דרקר, ובנות ווינקס והמומחים הצילו אותן. במהלך עונות 2–3 הפיקסיות היו עם בנות ווינקס באלפיה, אבל לקראת סוף עונה 3 הפיקסיות חזרו לכפר הפיקסים. בעונה ה-6 הפיקסיות של טקנה ומוזה הוחלפו בפיקסיות אחרות, הסיבה לכך לא ידועה. בפרק השני בעונה 6 הטרולים של יער גלום חטפו את כל הפיקסיות (חוץ מהפיקסיות של הווינX) לתוך קובץ האגדות, וליילה שחררה אותן בפרק 24 באותה עונה.
בשנת 2011, עשו ספין אוף למועדון ווינX בשם "פופיXי", בו רואים הרפתקאות שונות של הפיקסים בכפר הפיקסים.
לוקט (מאי יעקובסון) - הופיעה בעונות 2–4, 6-7. הפיקסית של הניווט/חצים. הייתה כלואה בעונה 2 בכלא של לורד דארקר. הפיקסית המחוברת לבלום.
אמור (אלה פטר) - הופיעה בעונות 2–4, 6-7. הפיקסית של האהבה. בעונה 2 הייתה כלואה בכלא של לורד דארקר. הפיקסית המחוברת לסטלה.
צ׳טה (מאיה בר שלום) - הופיעה בעונות 2–4, 6-7. הפיקסית של הרכילות והפיטפוטים. בעונה 2 הייתה כלואה בכלא של לורד דארקר. הפיקסית המחוברת לפלורה.
פיף - הופיעה בעונות 2–4, 6-7. הפיקסית של השינה והחלומות. במהלך הסדרה היא לא דיברה. הפיקסית המחוברת לליילה.
טון (ספיר דרמון) - הופיעה בעונות 2–4. הפיקסית של הנימוסים. בעונה 2 הייתה כלואה בכלא של לורד דארקר. הפיקסית המחוברת למוזה במהלך עונות 2–4.
שרי - הופיעה בעונות 6–7. הפיקסית של מזג האוויר. הפיקסית המחוברת למוזה מעונה 6.
קרמל - הופיעה בעונות 6–7. הפיקסית של האפייה. הפיקסית המחוברת לטקנה מעונה 6.
דיג'יט (מיכל רשף) - הופיעה בעונות 2–4. הפיקסית של הטכנולוגיה. הייתה כלואה בעונה 2 בכלא של לורד דארקר. הפיקסית המחוברת לטקנה במהלך עונות 2–4. בסדרת הבת "פופיקסי" היא הפכה לפיקסי זכר.
ליבי - הופיעה בעונות 2–4. הפיקסית של ההודעות, המכתבים והדואר. בעונה 2 היא הובילה בטעות את אייסי לכפר הפיקסים, שם היא חטפה את כתב היד. בסדרת הבת "פופיקסי" היא הפכה לפיקסי זכר.
זיג - הופיעה בעונות 2–3. הפיקסית של החרקים. אוהבת נינג'ות. היא עזרה לבנות ווינקס מספר פעמים, למשל: בעונה 2 בפרק 14 היא עזרה להן להציל את דיאספרו.
נינפאה - הופיעה בעונות 2–4, 6. מלכת הפיקסים והפיקסית של הטבע. במהלך עונה 2 היא שמרה על אחד מעותקי כתב היד.
דמויות > הסלקיות

שומרות השערים הקסומים באוקיינוסים. בעונה החמישית טרייטנוס לקח מהם את הכוחות וכך הוא הצליח להיכנס לאוקיינוס האינסוף. הסלקיות הופיעו בעונה 5 בלבד.
סרינה - הופיעה בעונה 5. הסלקית המחוברת לבלום, והשומרת של האוקיינוס של דומינו.
איליריס - הופיעה בעונה 5. הסלקית המחוברת לסטלה, והשומרת של האוקיינוס של סולריה.
למי - הופיעה בעונה 5. הסלקית המחוברת לליילה, והשומרת של האוקיינוס של אנדרוס.
סונה - הופיעה בעונה 5. הסלקית המחוברת למוזה, והשומרת של האוקיינוס של מלודי.
ליתיה - הופיעה בעונה 5. הסלקית המחוברת לטקנה, והשומרת של האוקיינוס של זניט.
דייזירי - הופיעה בעונה 5. הסלקית מחוברת לפלורה, והשומרת של האוקיינוס של לינפאה.
פילה - הופיעה בעונה 5. השומרת של האוקיינוס של כדור הארץ.
דמויות > החיות הקסומות

החיות הקסומות הן חיות המקושרות לבנות ווינקס, והמחזיקות של הכוח המושלם של היקום. בסוף עונה 7 הן הפכו לברבור כסוף בעזרת הכוח המושלם של היקום.
סקוונק - הופיע בעונה 7. החיה הקסומה של ליילה. חי בתקופה הפרהיסטורית של מג׳יקס. הוא חיה מסוג קריי-קריי. רגיש מאוד ונוטה לבכות ולהשפריץ נהרות של דמעות מעיניו.
אמרוק - הופיע בעונה 7. החיה הקסומה של פלורה. חי בלינפאה. הוא חיה מסוג זאב קסום.
קריטי - הופיעה בעונה 7. החיה הקסומה של מוזה. חיה בתקופת ימי הביניים של כדור הארץ. היא חיה מסוג חתול נוצה. בעלת יכולת ליצור יצירות באמצעות טפריה ובעלת כישרון לאוריגמי ואף התחרתה בהיליה בתחרות אוריגאמי.
שייני - הופיעה בעונה 7. החיה הקסומה של סטלה. היא חיה שהיא גם ציפור וגם נשר. כמו סטלה, הכוח שלה הוא להפיץ אור. חובבת תכשיטים בתור מאכל ומאוהבת בברנדון.
פליטר - הופיע בעונה 7. החיה הקסומה של טקנה. חי בליבה של זניט. הוא מסוג סנאי טכנוקסם. הכוח שלו הוא לייצר אנרגיה. בעל יכולת תיקון מהיר של חפצים.
אלאס - הופיע בעונה 7. החיה הקסומה של בלום. הוא חד-קרן בעל קרן קסומה. בהתחלה היה רע ומפלצתי מפני ששתה מים שמזוהמים בכוח קסם אפל.
חופר חור/חפרפר - הופיע בעונה 7. החיה הקסומה של פרגונדה. אוהב פירות קסם בדומה לכל ביני מינו.
דמויות > המומחים

לוחמים שלומדים בבית הספר המזרקה האדומה ובעונה שש בלבד בלינפאה (חוץ מנאבו), ובני הזוג של בנות ווינקס בסדרה.
סקאי (דניאל זילברשטיין/לירון לב/דניאל מגון) - הופיע בעונות 1–8. הנסיך של ארקליון ובן זוגה של בלום. בעונה הראשונה התחזה לברנדון, על מנת לא לקבל יחס מועדף כנסיך. בעונה השלישית סקאי מכושף על ידי דיאספרו שעבדה עם בלטור כדי שסקאי יהיה איתה במקום עם בלום, סטלה מצילה אותו בזכות אבק הפיות. איבד את הזיכרון בעונה 5 בגלל כישוף של אייסי, אבל פלורה מחזירה לו את התליון (שאותו תכנן להעניק לבלום, אך איבד אותו) וכך הזיכרון שלו חוזר. חברו הטוב ביותר של סקאי הוא ברנדון.
ברנדון (ניר חלמיש/אביתר אדיר) - הופיע בעונות 1–8. עוזרו של הנסיך סקאי ובן זוגה של סטלה. בעונה הראשונה התחזה לנסיך סקאי. מומחה חזק ביותר נדיב וטוב לב. בעונה השנייה הכריחו אותו להתחתן עם נסיכת ארץ למטה בשביל להגן על סטלה הוא הסכים להתחתן איתה אבל אמור הצילה אותו. בעונה הרביעית מיצי ניסתה לקחת אותו מליבה של סטלה, אבל לא הצליחה. חברו הטוב ביותר של ברנדון הוא סקאי.
טימי (זיו מאיר/תומר גלר) - הופיע בעונות 1–8. גאון מחשבים ובן זוגה של טקנה. אוהב וביישן. בעונה 2 טימי נותן לבנות טריקס להתחמק עם חפץ קסום וחשוב בלי להילחם בהן ובלי לנסות לקחת להן אותו מה שגורם לטקנה לא לרצות לדבר איתו ולקרוא לו פחדן.
היליה (תומר גלר/אלדד פריבס) - הופיע בעונות 2–8. בן זוגה של פלורה ואחיינו של סאלדין. לפני שהוא ופלורה נהיו בני זוג היה כותב לה שירים וריבן היה צוחק עליו על זה. לעומת המומחים האחרים לא היה לו אומץ לספר לפלורה על אהבתו אך הם נהיו בני זוג כשפלורה התוודתה בפניו.
ריבן (גיל נתנזון/סער בדישי) - הופיע בעונות 1–6 ובעונה 8. בן זוגה של מוזה. ספורטאי קשוח, שוביניסט ושחצן ברמות. בעונה הראשונה הוא עזב את ארבעת המומחים, בטענה שבלום ניסתה לפגוע בו. בנוסף, הוא הפך לבן זוגה של דארסי ואז גילה שהיא ניצלה אותו והם נפרדו. בעונה השישית הוא נפרד ממוזה ועזב את המומחים לתמיד (לפחות ככה חשבנו).הוא חוזר בעונה 8 והמומחים מקבלים אותו בשמחה אבל מוזה פחות עד שהבינה שהוא עדיין מאוהב בה בזכות קסם של דרסי.
נאבו (צביקה פורמן) - הופיע בעונות 3–4. קוסם, לוחם ג'ודו והארוס של ליילה לשעבר. כדי להכיר את ליילה הוא עקב אחריה בעונה השלישית ואמר ששמו אופיר. בפרק 23 של העונה השלישית הוא מגלה לה את האמת, והיא סולחת לו. בעונה הרביעית הוא מציע לליילה נישואין והם מתארסים. בפרק 24 של העונה הרביעית הוא מקריב את עצמו כדי להציל את הפיות הארציות של ממלכת טיר-נאן-אוג ובסוף הקרב הוא מת מוות טראגי.
רוי (צביקה פורמן) - הופיע בעונות 5–6. בעונה 5 נשלח מטעם אביה של ליילה לעזור לבנות ווינקס בחיפושים אחר אבני האין סוף. מאוהב בליילה ומתחרה עם נקס על ליבה, ולחוסר מזלו מפסיד. נעלם מעונה 6 בלי להגיד כלום.
דמויות > הפלדים

הפלדים הם לוחמים, כמו המומחים.
נקס (צביקה פורמן) - הופיע בעונות 6–8. בן זוגה של ליילה. יריבו של רוי. יהיר מאוד.
טורן - הופיע בעונות 6–7. בן דוד של סקאי ובעלה של דפני החל מסוף העונה השישית.
דמויות > הנבלים

לכל נבל יש מטרה וכוח שונה.
דמויות > הנבלים > בנות טריקס

חבורה של שלוש מכשפות שהן אחיות ביולוגיות: אייסי, דארסי וסטורמי. למדו במגדל המעונן בעונה הראשונה עד שגריפין, מנהלת בית הספר, גירשה אותן משם כי עשו צרות באלפיה. צאציהן של המכשפות הקדומות. בנות טריקס הופיעו בכל העונות חוץ מעונה 4, תחילת עונה 7 והמחצית הראשונה של העונה השמינית. בסוף העונה השמינית הן עברו לצד של הווינקס ואחרי זה לא צוין אם הן עדיין מרושעות או שהן שינו את דרכן.
בנות טריקס מוכרות וידועות בכוחן במימד הקסום וגם בכדור הארץ, הן האויבות המושבעות של בנות ווינקס והנבליות
אייסי (לירז צ'רכי/ליאת הר לב/עינת אזולאי) - הופיעה בעונות 1–3, 5-8. מכשפת הקרח. הבכורה שבבנות טריקס. אייסי היא קרה, חזקה ונבונה. בעונה החמישית, היא ניסתה ביחד עם טרייטנוס להשתלט על אוקיינוס האינסוף. אייסי היא ההמשך לבלדונה, המכשפה הקדומה של הקרח והקור. בעונה השמינית התגלה שאייסי היא נסיכת הכוכב דיימונד שקוסמת שאמנית מרושעת כבשה אותו והפכה את אחותה ספיר לשועלת שלג. כשבעקבותיו שנתה את צבע שיערה ונשבעה להיות המכשפה החזקה ביותר ביקום. בסוף העונה השמינית נתנה לבלום את הכוכב השביעי. בעונה 6 הקפיאה את היליה, נכנסה לקובץ האגדות וקיבלה מסלינה את הכוח של מלכת השלג שם התעמתה עם פלורה.
דרסי (סיגל ברזלייט/ \מיכל רשף\מאיה בר שלום/ספיר דרמון) - האמצעית בבנות טריקס. הופיעה בעונות 1–3, 5-8. מכשפת האשליות, ההיפנוט  והקסם השחור. דארסי היא טיפוס שקט וחכם. דארסי אוהבת טיפוח עצמי. דארסי היא ההמשך של ליסיס, המכשפה הקדומה של החושך וההיפנוזה. יצאה עם ריבן בעונה הראשונה, אך עם הזמן הסתיים לה הקראש עליו והיא נשארה איתו רק בשביל שישמש עבור בנות טריקס מרגל מטעמה. בעונה 6 גנבה לסטלה את הכתר של סולריה, נכנסה לקובץ האגדות וקיבלה מסלינה את הכוח של אריאדנה, שם התעמתה עם סטלה.
סטורמי (שחף וולמן/מאיה בר שלום) - הופיעה בעונות 1–3, 5-8. מכשפת הסופות, הברקים והסערות. הצעירה בבנות טריקס. לעיתים פזיזה ותמימה יותר מן האחרות. סטורמי אוהבת בלאגן, הרס וכאוס בכללי. סטורמי היא ההמשך של ת'רמה, המכשפה הקדומה של הרוח והסופות. בעונה 6 פרנקנשטיין חטף את טקנה לקובץ האגדות ובנות ווינקס נכנסו לשם עם כוחות מיטיקס, היא נכנסה לקובץ האגדות וקיבלה מסלינה את הכוח של המפלצת של פרנקנשטיין שם התעמתה עם בלום, מוזה, סטלה, פלורה וליילה.
דמויות > הנבלים > החיות הקסומות של הטריקס

פרוסטבייט - סלמנדרת הקרח של אייסי. התמזג איתה בסוף העונה השביעית. בלטור בעונה השמינית כנראה הפריד ביניהם והוא נשאר בלימבו.
קמי - זיקית החושך של דארסי. התמזג איתה בסוף העונה השביעית. בלטור בעונה השמינית כנראה הפריד ביניהם והוא נשאר בלימבו.
אקיולה - ינשוף הסערה של סטורמי. התמזג איתה בסוף העונה השביעית. בלטור בעונה השמינית כנראה הפריד ביניהם והוא נשאר בלימבו.
דמויות > הנבלים > המכשפות הקדומות

שלוש מכשפות בשם: בלדונה, ליסיס, ות'רמה. אמהות כל המכשפות והאמהות הקדומות של הטריקס.
בלדונה - הופיעה בעונות 1-3, 5. מכשפת הקרח והקור.
ליסיס - הופיעה בעונות 1-3, 5. מכשפת החושך וההיפנוזה.
ת'רמה - הופיעה בעונות 1-3, 5 מכשפת הרוח והסופות.
דמויות > הנבלים > הקוסמים של המעגל השחור (ציידי הפיות)

הנבלים הראשיים של העונה הרביעית. קבוצה של ארבעה קוסמים שהתעוררו לחיים בתחילת העונה הרביעית כאשר בלום חשפה את תמונתם באגף הרשעים של אלפיה. בעבר גנבו הקוסמים את הקסם מכדור הארץ, מה שגרם לאנשים לא להאמין בקסם, ולכדו את הפיות הארציות. מטרתם היא לחטוף את רוקסי כדי לקבל כוח מלא ולהשתלט על כדור הארץ. בסוף העונה מובסים על ידי בנות ווינX בעזרת הפיות הארציות של כדור הארץ והמומחים.
אוגרון (צביקה פורמן) - הופיע בעונה 4. מנהיג הקבוצה. סופג כוחות קסם ומחזיר באותו קסם. בגללו אהובה של לילה נבו לא זכה להזדמנות שנייה של חיים מפני שהוא זרק את מתנת הגורל האחרונה של הווינקס ונתן אותה לפרח נבול .
גנטלוס - הופיע בעונה 4. בעל יכולות גלי הלם.
דומאן (יורם יוספסברג) - הופיע בעונה 4. בעל יכולות שינוי צורה. נהרג על ידי נאבו בפרק 24 של העונה הרביעית.
אנגאן - הופיע בעונה 4. בעל יכולת מהירות.
דמויות > צוותי בתי הספר > אלפיה

פרגונדה (ענת ניב) - הופיעה בעונות 1–8. פיה, המנהלת של בית הספר אלפיה, למדה בבית הספר אלפיה בצעירותה וחלמה לנהל אותו. בעונה 3 הפכה לעץ בגלל הכישוף של בלטור. הייתה חברה במסדר האור יחד עם סלאדין וגריפין. במהלך הסדרה היא עוזרת לבנות ווינקס, מספרת להן על כוחות חדשים ונותנת להן מידע כדי להילחם נגד אויבים. בעונה השישית התגלה שהיא מנהלת את בית הספר כבר 100 שנים.
גריזלדה (אורלי קטן/ספיר דרמון) - הופיעה בעונות 1–8. אחראית משמעת, וסגנית המנהלת של פרגונדה בבית ספר אלפיה. למדה בבית הספר אלפיה בצעירותה, והייתה שותפתה של פרגונדה במעונות.
פרופסור ויזגיז - גמד הופיע בעונות 1–8. מורה לשינוי צורה בבית ספר אלפיה, והמורה הוותיק ביותר מבין המורים בבית הספר.
פרופסור פלדיום - הופיע בעונות 1–8. מורה לטבע ומחשבים. הוא סוג של אלף, ולכן מראהו בעונה השנייה והלאה שונה מהעונה הראשונה מכיוון שהתבגר כאלף.
פרופסור אבלון - הופיע בעונות 2–3. מורה לקסמים טכניים. במהלך העונה השנייה הוחלף על ידי מתחזה. אבלון נראה גם בסרט "מועדון ווינX: סוד הממלכה האבודה".
דפני (אפי בן ישראל) - הופיעה בעונות 1–3, 5–7. מורה להיסטוריה של הקסם החל מהעונה השישית. אחותה הגדולה של בלום, ובתם הבכורה של מריון ואוריטל. בעקבות שהצילה את אחותה בלום, היא כושפה על ידי המכשפות הקדומות וקוללה בקללת סיירניקס ומאז הייתה כנימפה באגם רוקלוצ׳י. בפרק האחרון של העונה החמישית היא חזרה לחיים בעזרת משאלת סיירניקס של בלום. בעונה השישית היא החלה ללמד באלפיה ויצאה למספר מסעות עם בנות ווינקס, התאהבה בטורן, בן דודו של סקאי, והשניים נישאו בסוף העונה.
פרופסור דופור - הופיעה במספר פרקים בעונות 1–2.
המורה לבלט - הופיעה בעונה 3.
אופליה - אחות בית הספר.
ברבתיאה - ספרנית בית הספר. פרגונדה ביקשה ממנה להסתיר את הספרים שעוסקים בדפני, לאחר שבלום החלה לחקור על עברה בעונה הראשונה.
מאסטר ספוגליה - הטבח של בית הספר. הופיע בעונה הראשונה בלבד.
מובילה (אפי בן ישראל) - מנהלת בית הספר שקדמה לפרגונדה. הופיעה בעונה 7. קלשרה, גריפין ופרגונדה היו תלמידות בתקופת כהונתה. הייתה הבעלים של ספר החיות הגדול שאותו קלשרה גנבה ממנה. בעלת שני נמרים.
דמויות > צוותי בתי הספר > המזרקה האדומה

סלדין - הופיע בעונות 1–3 ובעונה 5. מנהל המזרקה האדומה, ודודו של היליה. היה חבר במסדר האור לפני שהמסדר התפרק.
קודטורה (יואב בר-לב) - הופיע בעונות 1–3 ובעונה 5. המורה של המזרקה האדומה ללחימה.
דמויות > צוותי בתי הספר > המגדל המעונן

גריפין (אפי בן ישראל/מאיה בר שלום) - הופיעה בעונות 1–3 ובעונות 6,8. מכשפה, המנהלת של המגדל המעונן, ומורה ללחשים. בעונה 3 סופר שהיא שיתפה פעולה עם בלטור, אבל עזבה אותו והצטרפה למסדר האור. בעונה השישית התגלה שהיא בת 200 שנה.
פרופסוריות אידלטרוד וזרטוסטרה - הופיעו בעונות 1-3. מלמדות על גילוי עתידות.
מקומות בסדרה > הממד הקסום

המקום בו רוב עלילת הסדרה מתרחשת חוץ מעונה הרביעית. בממד הקסום ישנם עולמות קסומים וכוכבי לכת שונים. הממד הקסום נוצר על ידי הדרקון הגדול (כפי שהוזכר בעונה הראשונה), ומקור כוחותיה של בלום בסדרה.
מקומות בסדרה > הממד הקסום > מג'יקס/קסם

אלפיה (אופייה) - בית ספר לפיות, מנהלת בית הספר היא פרגונדה. בבית ספר אלפיה לומדות בנות ווינקס.
המזרקה האדומה - בית ספר לגיבורים, מנהל בית הספר הוא סלאדין ובו לומדים המומחים. בית הספר שופץ בעונה השנייה לאחר המתקפה של בנות טריקס.
מגדל הענן (המעונן) - בית ספר למכשפות, מנהלת בית הספר היא גריפין. בבית הספר הזה למדו הטריקס בעונה הראשונה, עד שגריפין סילקה אותן משם בגלל הפשעים שביצעו.
עיר קסם/עיר מג'יקס - עיר הבירה של הממד הקסום.
מקומות בסדרה > הממד הקסום > עולמות בממד הקסום

דומינו - הכוכב של האש. בדומינו נמצאות הישיבות עם כל הממלכות. המלך והמלכה של דומינו הם אוריטל ומריון, ההורים של דפני ובלום. שומרת האוקיינוס של דומינו היא סרינה.
סולריה - כוכב השמש והממלכה של סטלה. רדיוס אבא של סטלה הוא המלך של הממלכה. בסולריה יש שתי שמשות שמתחזקות את הכוכב. שומרת האוקיינוס של סולריה היא איליריס.
אנדרוס - כוכב המים והממלכה של ליילה. באנדרוס יש את השער הקסום לממד אומגה. הוריה של ליילה הם המלך והמלכה של אנדרוס. שומרת האוקיינוס של אנדרוס היא למי.
ארקליון - הממלכה של הנסיך סקאי. משם באים גם דיאספרו ותורן.
מלודי - כוכב המוזיקה ממנו באה מוזה. נסיכת מלודי היא גלטאה. שומרת האוקיינוס של מלודי היא סונה.
לינפאה - כוכב הטבע והצמחים ממנו באות פלורה ומיאלה. נסיכת לינפאה היא קריסטל. שומרת האוקיינוס של לינפאה היא דייזירי.
זניט - כוכב הטכנולוגיה ממנו טקנה באה. שומרת האוקיינוס של זניט היא לית'יה.
מנזר אור הסלע (לייט-רוק) - הממד של הנזירים בממד הקסום. שומרי מנזר הסלע כלאו שם את בנות טריקס בסוף העונה הראשונה ובסוף העונה השלישית, כדי שילמדו להיות טובות ולא מרושעות.
ממד אומגה - כוכב הקרח בממד הקסום המשמש כבית כלא. הפושעים הגרועים ביותר מכל רחבי הממד הקסום מגיעים לשם. בלטור ובנות טריקס הם היחידים שהצליחו לצאת משם. השער לממד אומגה נמצא באנדרוס.
אובסידיאן - הממד של הסיוטים שנמצא מעבר לממד הקסום. בסוף הסרט "מועדון ווינX: סוד הממלכה האבודה" הממד הושמד.
רליקס - הממד הקסום בו מוחזק כוח הרליקס, הכוח שדרקר, הנבל הראשי של העונה השנייה, ניסה להשיג.
עולם קובץ האגדות - ממד הנמצא בתוך קובץ האגדות. הממד המכיל בתוכו את כל האגדות המיסטיות שהאנושות אי פעם ידעה. אפשר להיכנס לתוכו רק בעזרת מטות מיטיקס או שבעל הספר יכניס אנשים לתוכו.
מקומות בעולם קובץ האגדות:
השער לקובץ האגדות- השער לעולם של קובץ האגדות.
ספינת הפיראטים- המקום הראשון בקובץ האגדות. בנות ווינקס נכנסו לשם בשביל להשיג את ברקן הפנטזיה, החלק הראשון של מפתח קובץ האגדות. מחובר לאי קלברה בכדור הארץ.
ממלכת הקרח של אייסי- ממלכת הקרח של אייסי, פלורה נכנסה לשם כדי להציל את היליה מאייסי. שם גם מצאה את הטוטם שעליו יש את החנית הכסופה, החלק השני של מפתח קובץ האגדות. מחובר לעיר פיראוד שבקנדה.
המבוך של אריאדנה (דארסי)- המבוך של אריאדנה, סטלה נכנסה לשם כדי להחזיר את הכתר שלה. מחובר לכוכב סולריה.
הטירה של פרנקנשטיין- הטירה של המפלצת של פרנקנשטיין. בלום, סטלה, פלורה, מוזה וליילה נכנסו לשם כדי להציל את טקנה. מחובר לכוכב זניט.
הגינה של עוץ לי גוץ לי- הגינה של עוץ לי גוץ לי, הופיע פעמיים בסדרה, בפעם הראשונה בלום, פלורה, סטלה, ליילה וטקנה נכנסו לשם כדי להחזיר מעוץ לי גוץ לי את הקול של מוזה. בפעם השנייה הגינה היוותה כמקום הראשי של מאורעות סיום עונה 6, בלום נכנסה לשם כדי להלחם באשרון ולהחזיר את מפתח קובץ האגדות מעוץ לי גוץ לי. מאוחר יותר בנות טריקס (שאותן אשרון כלא בקובץ האגדות עד סוף עונה 7) נלחמו נגד בלום, ואחרי שכמעט הביסו אותה בלום הצליחה להביס אותן ולהשאיר אותן בקובץ האגדות. מחובר לאלפיה.
יער גלום- היער של הטרולים. ליילה נכנסה לשם בשביל להחזיר את כל הפיקסים שהטרולים של יער גלום חטפו לשם. מחובר לכפר הפיקסים.
עולמות המיני - ממד קסום המכיל בתוכו תת-עולמות קטנים, הנקראים 'עולמות מיני'. כל עולם מיני הוא בעצם הלב של מקום מסוים בעולם האמיתי, וקיים בין שני העולמות חיבור קסום.
מקומות בסדרה > כדור הארץ

במהלך הסדרה, בנות ווינקס ביקרו פעמים רבות בכדור הארץ, והתרחשה בו כמעט כל העונה הרביעית.
גרדניה - עיר בכדור הארץ שבא גרו בלום ורוקסי, וגרים שם מייק וונסה, ההורים המאמצים של בלום. המקומות שנמצאים שם: הבית של הוריה המאמצים של בלום, בר המוזיקה פרוטי, הבית של משפחתה של רוקסי, וחנות "אהבה וחיות". לפני 16 שנה, דפני שלחה את בלום לכדור הארץ בשביל להגן עליה, שם מייק מצא אותה בבניין שעלה באש.
טיר-נאן-אוג - אי קטן בכדור הארץ מול חופי אירלנד שלא מופיע בשום מפה. אי הבירה של הפיות הארציות של כדור הארץ.
כוחות ושדרוגים > כוחות של ווינקס > ווינקס קסום

זהו הכוח הקסום הבסיסי של הפיות המלווה את בנות ווינקס בעונות 2–1, ועד פרק 68 בעונה השלישית. שאר הפיות משתמשות בשינוי זה רק בעזרת הפעלת אנרגיה וריכוז, אך בנות ווינקס בחרו להשתמש בשם המועדון שלהן על מנת להשתנות לפיות - לכן שם השינוי נקרא ווינקס קסום.
מראה: בגדים מנצנצים וכנפיים קטנות.
יכולות נלוות
צירוף קסם - זהו כוח שמלווה את בנות ווינקס בפרקים האחרונים של העונה השנייה (פרקים 46–52), והוא נועד לחזק את הכוח הבסיסי. ניתן לפיה לקבל את כוח צירוף הקסם אם היא מתגברת על החסרונות והחולשות שלה. למשל: כשבלום חילצה את עצמה ואת חבריה מצרה וכשפלורה סיפרה להיילה שהיא אוהבת אותו וכשסטלה השלימה עם ליילה, הם קיבלו את כוח צירוף הקסם. בעזרת צירוף הקסם אפשר להשתנות במקומות חסרי קסם.
מראה: בנות ווינקס מקבלות מעיין סיכה שבה אבן חן ומין אביזר על המותן \ הכתף .
כוחות ושדרוגים > כוחות של ווינקס > מכושפות

כוחות מכושפים (enchantix)- אלו כוחות המלווים את בנות ווינקס בסרט מועדון ווינX: סוד הממלכה האבודה ובעונה השלישית והשמינית. ניתן לקבל את הכוחות כאשר בנות ווינקס הקריבו מעצמן לטובת אנשים קרובים מהעולם שלהן. את הכוחות המכושפים שלה בלום מקבלת אחרונה ובדרך אחרת משאר הבנות מכיוון שהעולם שלה הושמד ולא נותר אדם שבשבילו תוכל להקריב מעצמה.
מראה: בגדים קצרים או שמלות, תכשיטי רגליים בגדלים שונים מהקרסול עד הברך, כפפות עד המרפקים, שרשרת אבק פיות, כנפיים בגודל בינוני או גדול ושיער ארוך יותר.
יכולות נלוות
אבק פיות - כוח הנובע מהכנפיים, בעזרתו אפשר להסיר כישוף אפל. לבנות ווינקס מצורף בקבוקון של אבק פיות כאשר הן במצב של פייה ׳מכושפת׳.
מיני ווינקס - היכולת להפוך לפייה מיניאטורית, מאפשר להיכנס לסדקים ולחורים קטנים. עד לסרט "מועדון ווינX: סוד הממלכה האבודה" בו בלום הפכה לפיה מלאה עם כוחות מכושפים מושלמים, בלום לא הייתה יכולה להשתמש בכוח זה מפני שהיא לא קיבלה את הכוחות המכושפים כמו שאר הבנות, על ידי הקרבה למען מישהו אחר.
לפי מה שמנהלת בית הספר אלפיה, פרגונדה, אמרה לבנות ווינקס בפרק הראשון של העונה הרביעית, יש רמות גבוהות יותר של פיות שניתן להגיע אליהן רק על ידי הכוחות המכושפים.
כוחות ושדרוגים > כוחות של ווינקס > מאמינות

מאמינות (believix)- זהו כוח המלווה את בנות ווינקס בעונה הרביעית, לאחר שהן גורמות לרוקסי להאמין בפיות. ניתן לקבל את כוח המאמינות רק על ידי אמונה בקסמים.
מראה: בגדים קצרים ומנצנצים וכנפיים גדולות.
יכולות נלוות
כנפי מהירות על - כוח הגורם לכנפיים שלהן להשתנות ולעוף מהר יותר.
כנפי השתגרות - שינוי כנפיים שהבנות משתמשות בו כדי לעבור ממקום למקום.
כנפי מעקב - היכולת לראות מה היה לפני שהן הגיעו\לפני הרבה שנים.